Það er mikið af ísraelskri tækni að finna í nýja Apple iPhone símanum . Hér er mynd af iPhone 11 Pro . ( Ljósmynd : Kārlis Dambrāns / Flickr ) Á einungis tíu árum hefur meðlimum MIFF samtakanna í Noregi fjölgað úr 2.000 í um 11.000 félaga . Ef íslenskir vinir Ísraels þétta raðir sínar á sama hátt getum við byggt upp hreyfingu sem afhjúpar falsfréttir , flutt nýjustu fréttir um Ísrael og verið farvegur þeirra sjónarmiða . Þetta gerum við m.a með því að byggja upp góðan upplýsingagrunn með faglegri heimasíðu og nýta mátt samfélagsmiðla til að koma upplýsingum áleiðis . Vertu með í MIFF á Íslandi Nýjustu snjallsímar Apple , iPhone 11 og iPhone 11 Pro , eru hlaðnir ísraelskri tækni . Báðir símarnir kynna til leiks endurbætta útgáfu af Face ID andlitsgreiningartækni – ísraelskur tæknibúnaður sem var innifalinn í IPhone-X þegar hann var settur á markaðinn árið 2017 . Face ID tæknin var kynnt til leiks eftir að Apple keypti ísraelska nýsköpunarfyrirtækið , RealFace . Tæknifyrirtækið var sett á laggirnar af þremur ísraelskum frumkvöðlum Adi Eckhouse Barzilai , Aviv Mader og Gidi Littwin . Andlitsgreiningin var byggð á tækni annars ísraelsks fyrirtækis , PrimeSense . Hillel Fuld er þekktur nýsköpunarráðgjafi á sviði vísinda í Ísrael . Hann segir stór alþjóðleg fyrirtæki horfa til Ísrael er þeir framleiða vörur sem innihalda nýjan og framsækinn tæknibúnað . Þetta kemur fram í vefmiðlinum „ From the Grapevine “ . Mikið af þeirri tækni sem Apple snjallsímarnir skarta er þróuð í Ísrael . ( Ljósmynd : Kārlis Dambrāns / Flickr ) Bandaríska fyrirtækið Apple haslaði sér völl í Ísrael árið 2011 . Í dag eru yfir þúsund manns er starfa hjá þremur rannsóknar - og framleiðslumiðstöðvum fyrirtækisins í Herzliya og Haifa . Þar er framleiddur bæði hug - og vélbúnaður fyrir Apple vörur . Fyrirtækið færir nú stöðugt út kvíarnar í Ísrael . Þar kynnti Apple nýverið 150 lausar stöður . Samkvæmt sérfræðingum vinna um þúsund forritarar við þróun á svokallaðri „ augmented reality “ tækni . Um er að ræða tækni sem blandar saman gögnum úr hinum efnislega heimi við sýndargögn , eins og t.d. við vinnslu á mynd og hljóði . Gert er ráð fyrir að þessi tækni muni líta dagsins ljós þegar Apple vörur fara að innihalda þrívíddarmyndavélar , sem gæti orðið að veruleika strax árið 2020 . Þá verður hægt að beina myndavélinni að hverju sem er í hinum raunverulega heimi , og bæta þar ofan á lagi af nytsamlegum upplýsingum er varða það sem fyrir augu ber – sannur vísindaskáldskapur . Rannsókna - og framleiðslumiðstöð Apple í Ísrael er sú stærsta utan Bandaríkjanna , og er ekkert sem bendir til þess að draga muni úr þessu samstarfi . „ Apple fyrirtækið er í Ísrael vegna þess að þar er að finna gríðarmikla hæfileika og fólkið það er stórkostlegt “ , sagði Tim Cook forstjóri Apple í einni heimsókn sinni til Ísrael . Tim Cook forstjóri Apple ásamt starfsmönnum fyrirtækisins í Herzliya í Ísrael árið 2015 . ( Ljósmynd : Apple ) Lesendum er velkomið að skrifa athugasemdir við fréttina ! Við brot á þessum reglum verður lokað á viðkomandi .